Nafarroako Parlamentuko Mahaiak, 2021eko maiatzaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, Nafarroara bideratutako Suspertze, Eraldatze eta Erresilientzia Planari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko maiatzaren 3an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Jorge Esparza Garrido jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Migrazio Politiketako eta Justiziako kontseilariak idatziz erantzun ditzan:

1.- Nafarroak zenbat diru jasoko du, Justiziako azken konferentzia sektorialean onetsitako irizpideei jarraikiz, Suspertze, Eraldatze eta Erresilientzia Planetik, arlo horretako Europako 2021eko laguntzen parte gisa?

2.- Departamentuak zer proiektu bultzatu nahi ditu funts horiekin 2021ean zehar?

3.- Zer aurrekontu eta egutegi dauka proiektu horietako bakoitzak?

Iruñean, 2021eko apirilaren 23an

Foru parlamentaria: Jorge Esparza Garrido